ابوذيات , توجع , 10, , شعر , عراقي
اتمنه شبابي ايعود والوكتچن
بس غورب بيه العمر والوكت چن
انحنه عودي ويداي بالوكت تچن
عليمن اتچن وغصانكم كله طريه
ابو عبد الله
يحال الضيم ياروحي كحلهه
الهضيمه العم على عيوني كحلهه
شتنفع عكدت الوزره كحلهه
ارتخي وايضيج باب اللحد بيه
طير شلوى
شبده منج يروحي الربع كشوچ
مثل كش السفه من الگاع كشوچ
اصرت ورده الرفاگه تصير كشوچ
اصرت شوكه الرفاگه تلوم بيه
وسام الرياحي
جفل كلبي بمحبتك مايمنها
طير وعطش وادري مايه منها
اليسؤي كون زينه ما يمنها
إليه وياك وحده اعدال ميه
عباس عبد الله
اشوف شوف دلالي ،،،،،وستره
الحزن لايگلي دشداشه ،،،وستره
اشوف العيب بخواني ،،،،،وستره
وانه بلا عيب حطو عيب بيه
سمو النبلاء